[{"text_idx": "#000000", "text": "Cipolwg Llwyddiannus: Beth gall arweinwyr busnes a chwaraeon yng Nghymru ddysgu o\u2019i gilydd?"}, {"text_idx": "#000002", "text": "Des i\u2019n ymwybodol o Engage for Success (EFS) am y tro cyntaf ym mis Hydref 2016 pan ro\u2019n i\u2019n trefnu digwyddiad traws-lywodraeth a oedd yn cael ei gynnal a\u2019i arwain gan DVLA \u2013 lle rwyf wedi bod yn gweithio am y 16 mlynedd diwethaf."}, {"text_idx": "#000003", "text": "Yn ystod sgyrsiau a\u0302\u2019r ti\u0302m EFS, gwelais gyfle gwirioneddol i gymryd mwy o ran gyda\u2019r mudiad a sefydlu grw\u0302p o unigolion a busnesau o\u2019r un anian i ddysg, rhannu a chydweithio. Bum mis yn ddiweddarach ac mae grw\u0302p E4S newydd wedi\u2019i greu yng Nghymru ac mae momentwm yn cynyddu ar gyfer ein digwyddiad cyntaf sydd wedi\u2019i drefnu ar gyfer mis Hydref 2017!"}, {"text_idx": "#000005", "text": "Boed yn seiclo, F1, Llewod Prydain ac Iwerddon neu ym myd pe\u0302l-droed, mae\u2019r gallu i greu amgylchedd perfformiad uchel yn ddihafal ac yn aml sonnir am y tebygrwydd rhwng arweinwyr llwyddiannus ym myd chwaraeon a busnes. Fodd bynnag, tan nawr mae\u2019r cysylltiadau hyn ond wedi bod mewn un cyfeiriad (chwaraeon i fusnes) ac maent fel arfer yn anecdotaidd."}, {"text_idx": "#000007", "text": "Drwy ymrwymiad EFS ynghyd a\u0302 chyd-noddwyr Prifysgol Metropolitan Caerdydd, a chymeradwyaeth Cynulliad Cenedlaethol Cymru, rydym wedi lansio prosiect arloesol o dair blynedd sy\u2019n gofyn y cwestiwn:"}, {"text_idx": "#000008", "text": "\u2018Beth all arweinwyr busnes ac arweinwyr chwaraeon yng Nghymru ddysgu o\u2019i gilydd i greu a chynnal perfformiad, lles ac ymgysylltiad?\u2019"}, {"text_idx": "#000009", "text": "Bydd yr astudiaeth ymchwil \u2018Cipolwg Llwyddiannus\u2019 yn gweld swyddog ymchwil llawn amser o\u2019r Brifysgol yn dod a\u0302 byd chwaraeon a busnes Cymru yn agosach at ei gilydd. Bydd y gwaith ymchwil yn rhoi cipolwg i dimau sy\u2019n perfformio\u2019n dda ym mhob maes, gan greu cyfle unigryw i ddysgu o\u2019i gilydd mewn darn ymchwil arloesol. Bydd gan y canfyddiadau oblygiadau i economi Cymru a thu hwnt."}, {"text_idx": "#000010", "text": "Drwy gymorth EFS a\u2019r brifysgol rydym yn denu nifer o sefydliadau sy\u2019n perfformio\u2019n dda o\u2019r byd chwaraeon a busnes yng Nghymru i chwarae rhan weithredol yn yr ymchwil. Bydd yn cynnwys nifer o gyfweliadau a dadansoddiad wedi\u2019i dargedu i gasglu canfyddiadau o grw\u0302p unigryw o fusnesau a sefydliadau chwaraeon. Fel rhan o\u2019r ymchwil, bydd sefydliadau yn cael budd o amrywiaeth o gyfleoedd lle gallant ddysgu, datblygu a hyrwyddo. Ni fydd ta\u0302l am hyn a cheir adroddiad unigol gan gynnwys argymhellion cyffredinol a phenodol ar gyfer gwaith presennol a datblygiadau yn y dyfodol."}, {"text_idx": "#000012", "text": "Diolch i chi am ddarllen,"}, {"text_idx": "#000019", "text": "Sign up to get the latest news, events, podcasts and more!"}]